Nema dana da na splitskom aerodromu stotine malih iznajmljivača, agenata, taksista... ne dočekuju goste. Simbol prepoznavanja turista i onih koji ih dođu pokupit na Resniku varira, ali najčešća je opcija da domaćin ili netko od posrednika čeka svoga "čovika“ s papirićem na kojemu je napisano njegovo ime.

Mali je problem što dobar dio novih iznajmljivača slabo barata engleskim, a gosti baš i ne znaju hrvatski, pa se znaju dogoditi i nesporazumi izgubljenih u prijevodu.

Međutim, junak fotografije koja je od jutros zapalila splitske whatsapp, messenger i viber inboxe je, rekli bismo, već sada pobjednik sezone turističke sezone 2019.

Čovjek na aerodromu strpljivo čeka kad će sletjeti avion i u ruci drži papir na kojemu piše: Kind Regards. Pa Kinde, di si više po ovome zvizdanu?

Poštovani čitatelji, lijep pozdrav!